རྒྱལ་སྤྱིའི་མ་དངུལ་ཐེབས་རྩ་ཁང་གིས་ཨ་རྒྱ་གཉིས་ཀྱི་ཚོང་འབྲེལ་འཐབ་འཁྲུག་མུ་མཐུད་ཕྱིན་པ་ཡིན་ན་འཛམ་གླིང་གི་ཚོང་འབྲེལ་སྤྱི་ལ་དོ་ཕོག་འགྲོ་རྒྱུ་ཡིན་པའི་ཉེན་བརྡ་བཏང་འདུགདེ་རིང་རྒྱལ་སྤྱིའི་བརྒྱུད་ལམ་ཁག་ཏུ་ཐོན་པའི་གནས་ཚུལ་ལྟར་ན།རྒྱལ་སྤྱིའི་མ་དངུལ་ཐེབས་རྩ་ཁང་གིས་འཛམ་གླིང་གི་དཔལ་འབྱོར་གནས་བབ་ཐོག་གསར་འགོད་གསལ་བསྒྲགས་ཤིག་སྤེལ་ཡོད་པ་དང་།འདི་ལོར་ཨ་རྒྱ་གཉིས་ཀྱི་དངོས་ཟོག་ཁག་ལ་དཔྱ་འཁྲལ་སྤར་རེས་ཀྱིས་ཚོང་འབྲེལ་འཐབ་འཁྲུག་བྱེད་བཞིན་ཡོད་སྟབས།རྒྱལ་སྤྱིའི་མ་དངུལ་ཐེབས་རྩ་ཁང་གིས་འཛམ་གླིང་སྲིད་གཞུང་ཁག་གི་དཔལ་འབྱོར་འཕེལ་རྒྱས་ཁྱབ་བརྡལ་དུ་གཏོང་བཞིན་ཡོད་པའི་ཁྲོད།དེ་རིང་ནས་བཟུང་ཨ་རི་དང་རྒྱ་ནག་གཉིས་ཀྱི་དཔལ་འབྱོར་འཕེལ་རྒྱས་ཀྱི་ཚད་རིམ་མར་ཆགས་ཏེ་ཁྱབ་བརྡལ་བྱེད་མཚམས་བཞག་ཡོད་པ་དང་།ལོ་རྗེས་མ་ནས་ཨ་རྒྱ་གཉིས་ཀྱི་ཚོང་ཉམས་རྒྱུ་ཡིན་པ་ཙམ་དུ་མ་ཟད།ཨ་རྒྱའི་ཚོང་འབྲེལ་འཐབ་འཁྲུག་གི་ཤུགས་རྐྱེན་འོག་འཛམ་གླིང་གི་དཔལ་འབྱོར་འཕེལ་རྒྱས་ལའང་ཤུགས་རྐྱེན་ངན་པ་ཐེབས་རྒྱུ་ཡིན་པའི་ཉེན་བརྡ་བཏང་ཡོད་འདུག